Flygtningestrømmen mod Europa har fået konsekvenser for hele Schengen-samarbejdet.

Indtil søndag den 13. september kunne man rejse frit over grænserne mellem de 26 lande i schengen-zonen. Torsdag fulgte så den svenske regering og indførte grænsekontrol.

I øjeblikket diskuterer Dansk Folkeparti og regeringen om Danmark skal gøre det samme.

Schengen-forordningen fylder 30 år i år. Schengen-samarbejdet betyder, at EU-borgere kan rejse frit mellem landene, der er medlem af Schengen-zonen uden at skulle kontrolleres ved de indre grænser.

Læs også : FAKTA Derfor kan Sverige omgå Schengen-reglerne

En del af Schengen-aftalen er også, at der ikke må laves koordineret kontrol ved de indre grænser.

Men under særlige omstændigheder kan Schengen-lande dog lukke nationale grænser, hvis der opstår særlige situationer. Det kan være sportarrangementer eller politiske møder eller flygtningestrømme, som mange EU-lande oplever i øjeblikket.